﻿ भारत की स्क्रीनिंग के दौरान सिक्योरिटी गार्ड ने दिया बच्चे को धक्का, सलमान खान ने मारा थप्पड़, Salman Khan slaps security guard for pushing a little kid during Bharat special screening | Bollywood News in Hindi
वीडियो: भारत की स्क्रीनिंग के दौरान सिक्योरिटी गार्ड ने दिया बच्चे को धक्का, सलमान खान ने जड़ा थप्पड़
Updated Jun 05, 2019 | 17:06 IST | टाइम्स नाउ डिजिटल
हाल ही में भारत की स्पेशल स्क्रीनिंग के दौरान सलमान खान की एक झलक पाने के लिए फैंस की भीड़ लग गई। इस दौरान एक छोटे बच्चे को धक्का लगने पर सलमान ने सिक्योरिटी गार्ड को थप्पड़ जड़ दिया।
बॉलीवुड एक्टर सलमान खान की फिल्म भारत हाल ही में रिलीज हुई है। हाल ही में एक मॉल में फिल्म का प्रीमियर रखा गया था। यहां सलमान जैसे ही मॉल से निकले, वैसे ही उनके चारों तरफ फैंस की भीड़ जमा हो गई। इस दौरान कुछ ऐसा हुआ, जिसे देखकर आप भी हैरान रह जाएंगे। भीड़ में एक बच्चे के साथ लापरवाही करने पर सलमान ने सिक्योरिटी गार्ड को थप्पड़ जड़ दिया।
दरअसल इंटरनेट पर एक वीडियो वायरल हो रहा है, जो सलमान की फिल्म भारत के स्पेशल स्क्रीनिंग का है। इसमें मॉल से निकलते हुए सलमान की झलक पाने के लिए फैंस का जमघट लगा है। वीडियो में दिख रहा है कि इस दौरान सिक्योरिटी गार्ड सलमान के लिए रास्ता बना रहे थे, जिसे उन्होंने थप्पड़ मार दिया। ये वीडियो पीपिंग मून ने इंस्टाग्राम पर शेयर किया।
उन्होंने इस बारे में बताया कि सलमान ने जब एक छोटे से बच्चे को भीड़ में रौंदते हुए देखा और उनके सिक्योरिटी गार्ड बच्चे के बचाव में आने में असफल रहे, तो उन्होंने उसे चांटा मार दिया। वीडियो देखकर लग रहा है कि शायद सलमान के लिए रास्ता बनाते वक्त सिक्योरिटी ने बच्चे पर ध्यान नहीं दिया होगा, जो सलमान को बिल्कुल पसंद नहीं आया। ये वीडिय सलमान के एक फैन ने बनाया और उन्हें भेजा है। इसके साथ फैन ने लिखा, 'भाई का दिल बहुत बड़ा है।'
(@beingsalmankhan) on May 26, 2019 at 3:28am PDT
सलमान के इस वीडियो को देखकर सोशल मीडियो दो भागों में बंट गया है। कुछ लोग जहां फैन के लिए खड़े होने पर उनकी तारीफ कर रहे हैं, तो कुछ लोग उनकी हरकत को गलत बता रहे हैं। आपको बता दें कि सलमान की फिल्म भारत 5 जून को रिलीज हुई है, जिसे बहुत पसंद किया जा रहा है। फिल्म में सलमान के अपोजिट एक बार फिर कटरीना कैफ नजर आ रही हैं। उनके अलावा दिशा पाटनी, सुनील ग्रोवर, जैकी श्रॉफ जैसे सितारे भी अहम किरदार में हैं।